Puidutehnoloogia õppetool valmistab ette spetsialiste ühe kõige suurema tootva tööstuse, puidu- ja mööblitootmise valdkonnas. Pidevalt täiendatakse puidutöökoja, õppeklasside ja laborite tehnilist sisustust. Edukaks konkureerimiseks avatud tööjõuturul on õppetool seadnud ülesandeks olla  kursis toimuvate protsessidega puidu‑ ja mööbliettevõtetes. Selleks korraldatakse õppekäike uuemaid tehnoloogiaid kasutusele võtnud ettevõtetesse ja erialase praktika läbimiseks valitakse vaid hea tehnoloogilise sisustuse ja töökorraldusega ettevõtted. Iseseisvate töödega suunatakse üliõpilasi pidevõppele, et soodustada algatusvõime arengut ja anda võimalus valikainete kaudu leida enda jaoks parim väljund avatud tööturule. Puidutehnoloogia õppetool valmistab praktika käigus, mis hõlmab ligikaudu kolmandiku  õppeajast, puutöökojas oma kooli kabinettide sisustuse.